Diari Oficial de la Generalitat Valenciana


Sumari del DOGV 9391, del 26-07-2022 (2022/7086)

Extracte de la Resolució de 19 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de les inversions del Programa de suport a dones en els àmbits rural i urbà» (C23.I2), en el marc del Pla de recuperació, transformació i resiliència (objectiu CID 343).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9391

Data del DOGV
:   26-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7086


Data del document
:   19-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 19 de juliol de 2022, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de les inversions del Programa de suport a dones en els àmbits rural i urbà» (C23.I2), en el marc del Pla de recuperació, transformació i resiliència (objectiu CID 343). [2022/7086]  
  
  
BDNS (identif.): 640268.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/640268)  
  
Primer. Aprovació de la convocatòria i indicació de les bases reguladores de les subvencions  
La resolució té per objecte establir les bases reguladores i convocar les subvencions del Programa de suport a dones en els àmbits rural i urbà, d'acord amb la dotació pressupostària que s'assigne a tal fi, inclosa en el Pla de recuperació, transformació i resiliència NextGenerationEU, aprovat pel Consell de Ministres el 27 d'abril de 2021, i per la Decisió d'Execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision CID), de 13 de juliol de 2021.  
  
  
Segon. Objecte  
Serà objecte de les subvencions regulades en la resolució, l'atenció personalitzada a les dones desocupades d'àrees rurals i urbanes participants en itineraris individualitzats i personalitzats d'ocupació que combinen accions de diferent naturalesa, com ara orientació laboral, seguiment, informació, formació preferentment per a l'adquisició d'habilitats i competències digitals i d'economia verda o transició ecològica, facilitació de la inserció laboral i acompanyament en l'ocupació, i tinguen per objecte la seua capacitació i inserció laboral, en els àmbits que s'estableixen en la resolució, enfortint alhora la igualtat efectiva i la no discriminació en l'accés a l'ocupació, inscrites com a aturades en els Espai Labora de la Comunitat Valenciana.  
  
  
Tercer. Persones participants  
Seran persones participants de les actuacions regulades en la resolució, les dones desocupades inscrites com a demandants d'ocupació en els Espai Labora de la Comunitat Valenciana, abans de l'inici de l'itinerari individualitzat i personalitzat d'ocupació, residents, preferentment, en municipis de menys de 5.000 habitants, amb necessitats de qualificació o requalificació formativa o professional i que tinguen, si escau, acreditats en la seua demanda que reuneixen els requisits de titulació i/o experiència professional, exigits per la normativa reguladora de l'especialitat formativa inclosa en l'itinerari de què es tracte i en la qual siguen participants.  
S'entén a l'efecte d'aquest programa que una dona necessita qualificació quan no dispose d'un certificat de professionalitat, títol de graduat en Educació Secundària Obligatòria, títol de formació professional de grau mitjà o superior, o una titulació universitària que li permeta l'acompliment de professions en un sector laboral concret.  
  
S'entendrà a l'efecte d'aquest programa que una dona necessita requalificació professional quan, tot i disposar de certificat de professionalitat, títol de graduat en Educació Secundària Obligatòria, títol de formació professional de grau mitjà o superior, o titulació universitària, aquestes titulacions s'hagueren obtingut fa més de 5 anys en relació a la data de selecció, i que en la seua vida laboral no conste l'any anterior a la seua incorporació al programa, cap contracte directament relacionat amb l'àmbit dels seus estudis, entenent com a tal la necessitat d'aqueixos estudis per a realitzar l'activitat.  
Quart. Entitats beneficiàries  
Podran ser beneficiàries de les ajudes:  
- Les corporacions locals o les entitats dependents o vinculades a elles, preferentment amb una població inferior a 5.000 habitants.  
  
- Les entitats supramunicipals o mancomunitats que atenguen preferentment dones residents en municipis amb una població inferior a 5.000 habitants.  
- Els pactes territorials per a l'ocupació i desenvolupament local de la Comunitat Valenciana que estiguen reconeguts per la Generalitat, que atenguen preferentment dones residents en municipis amb una població inferior a 5.000 habitants.  
- Les entitats jurídiques sense ànim lucratiu que acrediten una experiència mínima d'1 any en la realització d'accions dirigides a l'acompanyament de persones desocupades, ajustat al seu perfil d'ocupabilitat en processos d'inserció laboral per compte d'altri o propi, que atenguen preferentment dones residents en municipis amb una població inferior a 5.000 habitants.  
  
Cinqué. Quantia  
Les subvencions previstes en la resolució es finançaran amb fons provinents del MRR mitjançant la distribució territorial de fons d'acord amb l'article 86 de la Llei 47/2003, de 26 de novembre, general pressupostària, i amb els criteris establits en la Conferència Sectorial d'Ocupació i Assumptes Laborals, publicats en l'Ordre TES/897/2021, de 19 d'agost, i Ordre TES/440/2022, de 17 de maig. L'emissió de les resolucions de concessió de subvencions queda condicionada a l'existència de crèdit adequat i suficient en la Llei de pressupostos de la Generalitat.  
  
Aquestes subvencions es finançaran amb càrrec al capítol IV, codi de la línia S8968000 corresponent a fons Mecanisme de Recuperació i Resiliència (C23.I2), del subprograma 322.91, per a l'exercici 2022 per un import global màxim de 4.299.910,00 euros, del pressupost de despeses de Labora, Servei Valencià d'Ocupació i Formació (d'ara en avant, Labora). A l'efecte s'habilitaran les corresponents sublínies pressupostàries.  
La dotació pressupostària es distribuirà territorialment per províncies, amb caràcter estimatiu, de manera proporcional al nombre de dones, inscrites com a aturades en Labora. Per tot això, en l'annex I de la present resolució s'efectua la distribució provincial del crèdit.  
  
  
Sisé. Termini de presentació de sol·licituds  
El termini per a la presentació de les sol·licituds de subvenció serà des de l'endemà de la publicació de la resolució en el DOGV fins al dia 16 de desembre de 2022. Les sol·licituds presentades fora de termini seran inadmeses.  
  
València, 19 de juliol de 2022.- El conseller d'Economia Sostenible, Sectors Productius, Comerç i Treball: Rafael Climent González.